03/vol. 5 Jurnalul Oficial al Uniunii Europene 21 31985R2039 L193/1 JURNALUL OFICIAL AL COMUNITĂȚILOR EUROPENE 25.7.1985 REGULAMENTUL (CEE) NR. 2039/85 AL CONSILIULUI din 23 iulie 1985 de modificare a Regulamentului (CEE) nr. 1784/77 privind certificarea hameiului CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), modificat ultima dată de Actul de aderare din 1979, în special articolul 2 alineatul (4), având în vedere propunerea Comisiei, întrucât Regulamentul (CEE) nr. 1784/77 (2), modificat ultima dată de Regulamentul (CEE) nr. 3041/79 (*), stabilește normele generale cu privire la certificare; întrucât articolele 4 și 5 din regulamentul respectiv prevăd indicarea pe fiecare ambalaj și în fiecare certificat a soiului sau soiurilor de hamei; întrucât această cerință nu poate fi îndeplinită în cazul sușelor experimentale care trebuie, uneori, comercializate atunci când aceste produse sunt testate pe scară largă în industria berii; întrucât, prin urmare, regulamentul menționat trebuie completat cu dispoziții speciale privind descrierea hameiului respectiv pe ambalaje și în certificate, ADOPTĂ PREZENTUL REGULAMENT: Articolul 1 În Regulamentul (CEE) nr. 1784/77 se inserează următorul articol: „Articolul 5a În cazul hameiului din sușe experimentale în curs de realizare și produse de către un institut de cercetare cu propriile instalații sau de către un producător în contul unui astfel de institut, detaliile despre soiul sau soiurile prevăzute la articolul 4 litera (b) și la articolul 5 alineatul (1) litera (f) pot fi înlocuite cu o denumire sau un număr de identificare a sușei în cauză.” Articolul 2 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 23 iulie 1985. () JOL175,48.1971,p. 1. () JOL200,8.81977,p. 1. () JOL343,31.121979, p. 4. Pentru Consiliu Președintele J. POOS